
                Având în vedere:
        HGR nr.1336/2022 pentru aprobarea Regulamentului-Cadru privind organizarea și dezvoltarea carierei personalului contractual din sectorul bugetar plătit din fonduri publice;
       Ordinul nr. 1470/2011 pentru aprobarea criteriilor privind angajarea și promovarea în funcții, grade și trepte profesionale a personalului contractual din unitățile sanitare publice din sectorul sanitar;
       Prevederile Codului Muncii;
       Adresă C.J. Neamt nr.51/31774/2026/(SRU45)2399/2026, referatul nr.30144 din 14.08.2026 S.J.U. Piatra  Neamt și  H.C.D. S.J.U. Piatra Neamț nr. 39 din 25.08.2026 .
      Spitalul Județean de Urgență Piatra Neamț organizează în data de 03.11.2026, ora 09  concurs pentru ocuparea a  2 (două)  posturi vacante de îngrijitor (G) din cadrul UPU - SMURD.

    1.  Condițiile generale de participare la concurs:
	a) să aibă cetăţenia română, sau cetăţenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
	b)  să cunoască limba română, scris şi vorbit;
	c)  are capacitate de muncă în conformitate cu prevederile Legii nr. 53/2003—Codul Muncii, republicată, cu  modificările și completările ulterioare;
	d)  are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
	e)  îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
	f)  nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
          g)  nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
          h)  nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului National de date Genetice Judiciare, cu modificările ulterioare, pentru domeniile prevăzute la art. 35 alin.(1) lit.h).
i) să aibă vârsta minimă reglementată de prevederile legale;

 	2.  Condiții specifice de participare la concurs : 
                   -  diploma de scoala generală;
                   - fără vechime.
                           
         Concursul va consta în susținerea unei probe scrise, probe practice și interviu ;
       
Calendarul desfășurării concursului:	
              Dosarele de înscriere la concurs se depun la Compartimentul Resurse Umane al instituției până la data de  14.10.2026 în intervalul orar: luni – joi: 1330  - 1600  și vineri: 1200 - 1330.
              Rezultatul selectării dosarelor de inscriere se afiseaza  pe site-ul Spitalului și la avizierul unității în termen de două zile lucrătoare de la expirarea termenului de depunere a dosarelor de concurs pentru posturile vacante.
	   Proba scrisă va avea loc în data de 03.11.2026 ora 0900 la Spitalul Județean de Urgență Piatra Neamț (modificarea orei și locației desfășurării concursului se va afișa la avizierul unității și pe pagina de internet a Spitalului Județean de Urgență Piatra Neamț).
	     Se pot prezenta la urmatoarea etapa a concursului numai candidații declarați admiși la etapa precedentă.
	     Proba practică va avea loc în data de 06.11.2026, ora 0900.
	     Interviul va avea loc în data de 11.11.2026, ora 0900.
	     Comunicarea rezultatelor la fiecare probă a concursului se face  în termen de maximum o zi lucrătoare de la data finalizării probei prin afișare la avizierul unității și pe pagina de internet a Spitalului Județean de Urgență Piatra Neamț.
	     Contestațiile privind selecția dosarelor, rezultatului probei scrise, rezultatului probei practice și a interviului, se pot depune în termen de cel mult o zi lucrătoare da la data afișării rezultatului selecției dosarelor, rezultatului probei scrise și a interviului.
	     Comunicarea rezultatelor la contestațiile depuse privind selecția dosarelor, rezultatului probei scrise, rezultatului probei practice și a interviului se face prin afișare la avizierul unității și pe pagina de internet Spitalului Județean de Urgență Piatra Neamț în termen de o zi lucrătoare de la expirarea termenului de depunere a contestațiilor pentru fiecare probă.

	Dosarul de concurs va conține în mod obligatoriu următoarele documente:
a) formular de înscriere la concurs, conform modelului prevăzut la Anexa nr. 3;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de nastere, de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale posturilor solicitate;
e) certificat de cazier judiciar sau, după caz, extrasul de pe cazierul judiciar;
f) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
h) curriculum vitae, model comun European;
i) dovada plății taxei de concurs.

             Cuantumul taxei de concurs este de  50 lei  și se va achita la caseria unității.
            Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătăți.
            În cazul documentului prevăzut la lit. e), candidatul declarat admis la selecția dosarelor,  care 
a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.
            Actele prevăzute la lit. b), c) și d) vor fi prezentate și în original în vederea verificării conformității copiilor cu acestea.
            Candidații vor fi declarați admiși în funcție de punctajul final (media aritmetică a punctajelor obținute la proba scrisă, proba practică și interviu).
             Prezentarea la post se face în termen de maxim 15 zile calendaristice de la data afișării rezultatelor concursului.
            Perioada de probă este de 90 de zile calendaristice de la data încheierii contractului individual de muncă, conform prevederilor art. 31 din Codul Muncii.
            Alăturat anexăm tematica, bibliografia, fișa postului și anexa nr.3 pentru concurs.
              Anunțul a fost publicat pe site-ul www.posturi.gov.ro în data de 01.10.2026.
	Informații suplimentare se pot obține la Compartimentul Resurse Umane, B-dul Traian nr. 1-3, tel. 0233.214625 și pe web-site-ul unității www.sjuneamt.ro .
   
                                                        
                                                       
               Manager,						                      Director medical,
Conf.dr. Patrașcu Alexandru						     dr. Gheorghincă Ștefan






           Director financiar contabil,                                                              Director îngrijiri,
              ec. Lisnic Antoniu                                                                   as. Enache Irina Ioana



										
	Sef serv. R.U.J.-C. si T.I.						      Comp. R.U.,
        cj Marghidan Victor Adrian                                                             ec. Sorlescu Cipriana Ramona

